CELEX: 62008CJ0402
Nesplnenie povinnosti členským štátom
Smernica 2004/35/ES
Environmentálna zodpovednosť pri prevencii a odstraňovaní environmentálnych škôd
Neprebratie v stanovenej lehote

Nesplnenie povinnosti členským štátom – Neprijatie ustanovení potrebných na dosiahnutie súladu so smernicou Európskeho parlamentu
a Rady 2004/35/ES z 21. apríla 2004 o environmentálnej zodpovednosti pri prevencii a odstraňovaní environmentálnych škôd (Ú. v. EÚ
L 143, s. 56; Mim. vyd. 15/008, s. 357) v stanovenej lehote
Výrok
1.
Slovinská republika si tým, že v stanovenej lehote neprijala všetky zákony, iné právne predpisy a správne opatrenia potrebné
na dosiahnutie súladu so smernicou Európskeho parlamentu a Rady 2004/35/ES z 21. apríla 2004 o environmentálnej zodpovednosti
pri prevencii a odstraňovaní environmentálnych škôd, nesplnila povinnosti, ktoré jej vyplývajú z tejto smernice.
2.
Slovinská republika je povinná nahradiť trovy konania.